cyanic-selkie/wikianc huggingface dataset:
Amiibo
Amiibo er en serie figurer med innebydge NFC-chipper utgitt av Nintendo. Figurene etterligner figurer i diverse Nintendo-spill, og den innebydge NFC-chippen gjør det mulig å ta dem i bruk i kompatible spill. Serien ble introdusert i 2014 til bruk med Wii U og Nintendo 3DS, og har siden fortsatt å brukes med Nintendo Switch. I 2015 ble Amiibo-varemerket utvidet til å omfavne en kort-formfaktor, med kort med innebygde NFC-chipper, til brukt med Animal Crossing: Happy Home Designer. Til utgivelsen av Yoshi's Woolly World kom det også ut en ny type figur. Alle de tidligere figurene var lagd av plast, men disse var lagd av garn.
Innen september 2022 hadde over 77 millioner Amiibo blitt solgt.
Feuchtwangen
Feuchtwangen er en by i Tyskland i delstaten Bayern i Landkreis Ansbach. Feuchtwangen er den største byen i distrikt Mittelfranken, og ligger ved Den romantiske veien.
Byens historie går tilbake til før 817/818 da byen nevnes i de eldste skriftlige kilder, fra stiftelsen av et benediktinerkloster på stedet. Byen ble grunnlagt mellom 1150 og 1178 av Huset Hohenstaufen. I 1241 fikk den status som riksstad. I 1791 ble byen overtatt av kongeriket Preussen, og gikk i 1806 over til kongeriket Bayern.
Distrikter
Feuchtwangen har 87 distrikter:
Allround-NM på skøyter junior 1992
Allround-NM på skøyter junior 1992 ble avholdt 17., 18. og 19. januar 1992 på Fram kunstisbane i Larvik. Teknisk arrangør var Holmestrand og Botne Skøyteklubb.
Juniornorgesmestere ble Marthe Sundby, Aurskog-Finstadbru Sportsklubb for damene og Arnt Olaf Stillerud, Geithus Idrettslag for herrene.
Per Vold
Per Vold (født 6. november 1952) er en norsk fotballtrener.
Han var hovedtrener for Brann da laget spilte cupfinalen mot Bryne Fotballklubb i 1987. Han var opprinnelig assistenttrener under Tony Knapp i 1987, men da Knapp måtte forlate jobben på grunn av en konflikt med klubbledelsen høsten 1987, overtok Vold som hovedtrener for de resterende kampene den sesongen.
Per Vold var på det tidspunktet han overtok Brann den første treneren i Norge som hadde trent lag på øverste nasjonale nivå for kvinner og menn. Senere er han tangert av blant annet Arne Njøten, Bård Flovik og Bjarne Berntsen.
Før han kom til Brann hadde Per Vold tidligere hatt ulike trenerroller i Fana Fotball, både innen aldersbestemt fotball og for Fanas seniorlag. Etter en sesong i Brann, valgte Vold å gå tilbake til Fana.
Trente i en periode (2004–2005) Flaktveits Elite Guttelag
Per Vold har også vært trener for Nymarks damelag.
Hege Maria Eriksson
Hege Maria Eriksson (født 13. september 1969) er en norsk arkitekt. Fra 1999-2009 var Eriksson partner i Eriksson Langdalen arkitekter as, senere LY arkitekter as. Eriksson var i perioden 2011-2015 ansatt som fagsjef for arkitektur og byutvikling ved Norsk Form/Norsk design- og arkitektursenter DOGA, og samtidig direktør for Oslo arkitekturtriennale OAT. Siden 2016 har hun vært avdelingsdirektør i Statsbygg.
Utdanning og bakgrunn
Eriksson er utdannet sivilarkitekt fra Arkitekthøgskolen i Oslo (AHO). Hun har arbeidet som arkitekt og prosjektleder i sitt eget firma LY arkitekter (2004-2009), vært fagsjef i Norske arkitekters landsforbund (2010-2011), konsulent for arkitektur- og kulturbygg i Norsk kulturråd og styreleder i Galleri ROM før hun ble tilsatt som fagsjef i Norsk Form.
Eriksson har også bakgrunn som skribent, og har virket som redaksjonsmedarbeider i Byggekunst/Arkitektur N, samt skrevet en ukentlig spalte om arkitektur i Dagbladet (2007). I 2004 gav hun ut boken Museumsarkitektur - En studie av nyere norske museumsbygg.
Oddbjørn Langlo
Oddbjørn Sverre Langlo (1935–2004) var en norsk forretningsmann og politiker (H). Han var stortingsrepresentant for Møre og Romsdal fra 1973 til 1985.
Etter gymnas og handelsgymnas gikk han Forsvarets russiskkurs og siviløkonomstudiet ved NHH. Han var regnskapssjef, kontorsjef og til sist økonomisjef ved Ringstads pølsefabrikk på Stranda. I 1973 var Langlo med på å etablere Stranda spekemat, hvor han satt som styreformann frem til 1985. Etter 12 år på Stortinget var Langlo næringssjef i Stranda kommune fra 1985 til 1989, deretter førstekonsulent ved arbeidsrådgivningskontoret i Møre og Romsdal frem til 1999.
Langlo var medlem av Stranda kommunestyre fra 1968 til 1975, fra 1972 som medlem av formannskapet. Han var innvalgt på Stortinget fra Møre og Romsdal i tre perioder fra 1973 til 1985, og satt i en periode hver i Stortingets samferdsels-, industri- og energi- og industrikomiteer. Først arbeidet han for en fastlandsforbindelse til Kristiansund; Krifast åpnet for trafikk i 1992. Fra slutten av 1970-årene var han Høyres fremste talsmann i mange kraftutbyggingssaker og sentral i arbeidet med et nytt kraftprissystem for tungindustrien, og skjøttet styreverv i flere kraftselskaper.
Grunnkretser i Møre og Romsdal
Grunnkretser i Møre og Romsdal er liste over grunnkretser i kommuner i Møre og Romsdal.
Lisa Andersson
Lisa Andersson (født 2. august 1997) er en svensk freestylekjører.
Hun representerte Sverige under Vinter-OL 2018 i Pyeongchang, hvor hun ble nummer 6 i skicross.
Françafrique
Françafrique (France-Afrique eller France à fric) er et fransk uttrykk som refererer til Frankrikes nett av relasjoner til og innflytelse på afrikanske regimer, særlig tidligere franske kolonier. Uttrykket ble først brukt i en positiv betydning av Elfenbenskystens første president, Félix Houphouët-Boigny, som kjempet for å opprettholde nære forbindelser med vesten, og da særlig Frankrike. Uttrykket ble senere lånt av François-Xavier Verschave som brukte det i sin kritikk av fransk politikk, "neokolonialisme," i Afrika.
Franskstøttede afrikanske ledere
De afrikanske lederne som har hatt de nærmeste forbindelsene med Frankrike inkluderer:
Scaled Composites Model 318 White Knight
Scaled Composites Model 318 White Knight er et jetdrevet moderskip for oppskytning av romfartøy med rakettmotor fra stor høyde. Det var utviklet av Scaled Composites som del av Tier One-programmet for å gjøre bemannede romskipsferd gjennom luft-til-bane oppskytning realistisk. Som et spesialtransportfly med kapasitet for stor ekstern last var flyet også benyttet for andre testprogrammer. Flyet er kjent som moderskipet for romfartøyet SpaceShipOne som nådde rommet den 21. juni 2004.
Flyet ble tatt ut av tjeneste i 2014 og er plassert på museum hos Paul Allens Flying Heritage Collection i Everett, delstaten Washington i USA.
Jan Wegereef
Jan Willem Wegereef (født 17. januar 1962 i Rijssen, Nederland) er en nederlandsk fotballdommer. Han er 184 centimeter høy og veier 78 kg. Han dømte én kamp under fotball-VM 2002, og han har dømt til sammen 12 kamper i Mesterligaen (pr. 6. november 2006).
Proletarii
Proletarii (entall: proletarius, som adjektiv, «knyttet til avkom») var etter romersk rett borgere som var eiendomsløse og dermed fritatt fra skatt og militærtjeneste, og bidro kun til republikken med å skaffe barn (proles, «avkom»). Betegnelsen har gitt de moderne ordene proletar og proletariat, som henviser til arbeider og arbeiderklasse
Howard Shore
Howard Leslie Shore (født 18. oktober 1946 i Toronto i Canada) er en canadisk komponist av filmmusikk. Han er gift med Elizabeth Cotnoir og har en datter. Howard Shore laget filmmusikken til både Ringenes herre-trilogien og Hobbiten-trilogien. Han har også laget musikken til andre storfilmer som The Aviator og Se7en.
Proletarii
Forskjellen mellom proletarii og adsiduus/adsidui («flittig, lojal», og kollektivt, «skattebetaler») er benyttet så tidlig som i Tolvtavleloven. Ordet proletarii er fortsatt attestert hos en del forfattere på 100-tallet f.Kr., og til sist hos Marcus Terentius Varro (død 27 f.Kr.) i De vita Populi Romani.
Jan Wegereef
Kamper i VM
VM 2002
Howard Shore
I 1979 skrev han sin første soundtrack til lavbudsjettsfilmen The Brood. Senere har han fått mange oppdrag. Shore har skrevet musikk til over 60 filmer. Han har arbeidet med mange regissører, blant annet David Cronenberg.
I 2000 fikk han oppdraget å skrive musikk til Ringenes herre. Vanligvis tar det maks en måned å skrive musikk til en film, men bare til Ringens brorskap alene brukte han mer enn et år. 80% av filmtrilogien har musikk. Det er laget 8 000 musikkspor til filmene, og Howard har brukt over fire år på å gjøre alt ferdig. Noe av musikken er blitt komponert på settet under innspillingene. For sin musikk til Ringenes herre har han vunnet tre Oscar-statuetter, blant annet Oscar for beste sang med låta «Into the West», og han har også vunnet den canadiske versjonen av Oscar for musikken til Tvillingskjebner.
Ringenes Herre
Han største suksess hittil fikk han gjennom Peter Jacksons filmatisering av Ringenes herre-trilogien. Musikken for den første filmen, Ringens brorskap, skaffet han en Oscar i 2002, mens den siste, Atter en konge skaffet han to til (en for musikken og en for sangen «Into the West», sunget av Annie Lennox) i 2004. Han har også komponert musikken til Jacksons filmatisering av Hobbiten.
Platycorynus
Platycorynus er en slekt av biller som tilhører familiegruppen bladbiller (Chrysomelidae).
Utseende
Middelsstore, avlange, glatte og blanke, skinnende metallisk fargede bladbiller. Antennene er tynne innerst, nokså kraftig utvidete mot spissen. Dekkvingene er litt bredere enn pronotum, som er avrundet firkantet. Dekkvingene er hvelvedc og rundede. Beina er middels lange og kraftige.
Levevis
Både larvene og de voksne (imago) er planteetere.
Utbredelse
Slekten er utbredt i Afrika og Asia.
Shahid Ahmed
Shahid Ahmed (født 5. februar 1975) er en norsk cricketspiller som var kaptein på det norske landslaget i 5. divisjon i verdensserien 2008. Han er en venstrehendt slagmann og høyrearm off-break-bowler.
Ahmed var Norges kaptein i 5. divisjon i verdensserien 2008, og han skåret 133 poeng i åpeningskampen mot Vanuatu; i tillegg tok kan han ut 3 slagmenn i løpet av 11 overs (3/11). Mot USA skåret han 16 poeng da Norge ble bowlet ut med 85 poeng i 31 overs. Han ble toppskårer i turneringen med 349 poeng, og ble inkludert i Turneringens lag. Ahmed ble også toppskårer i Masroor international cricket Twenty 20 - turneringen 2011, med 173 poeng i 6 omganger.
Barbereren i Sevilla
Barbereren i Sevilla (italiensk: Il barbiere di Siviglia) er en komisk opera (melodrama buffo) i to akter med musikk av Gioachino Antonio Rossini, komponert i 1816. Libretto er av Cesare Sterbini og basert på en komedie av Pierre Beaumarchais’ opprinnelige tekst. Handlingen utspiller seg i den spanske byen Sevilla på midten av 1700-tallet ved greven Almavivas husholdning.
Ler flyplass
Ler flyplass, også kalt Losen flystripe, er en flyplass som ligger ved Ler i Melhus kommune i Trøndelag. Flyplassen ligger rett på vestsiden av elven Gaula vis-à-vis Ler.
Barbereren i Sevilla
Operaen er Rossinis mest kjente, og den ble høydepunktet i hans karriere. Operaen, som handler om barbereren «Figaro» som hjelper de unge elskende med å få hverandre, går stadig over verdens operascener, idet den har utkonkurrert andre komponisters operaer over samme motiv, samt (utenfor Frankrike) Beaumarchais' originale drama. Rossini komponerte sitt verk som 23-åring.
Ler flyplass
Gauldal seilflyklubb er operatør av flyplassen, og har hatt denne flyplassen som sin hovedbase siden 1995. Seilflyklubben har i oppgave å drifte flyplassen, og klubben er underlagt Norges Luftsportsforbund og Fédération Aéronautique Internationale - den internasjonale luftsportsorganisasjonen
I 2016 har 8 klubb- og privateide småfly sin base på Losen flyplass. Seilflyklubben står for den meste aktiviteten som utføres fra flyplassen, mens det er noe aktivitet blant de privateide småflyene.
Det lange parlamentet
Den lange parlamentet ble opprettet den 3. november 1640, som en følge av biskopenes krig. Det fikk sitt navn, delvis fra det foregående korte parlament, og delvis fra det faktum at gjennom en lov i parlamentet kunne parlamentet ikke bli oppløst uten at parlamentsmedlemmene var enig i dette. Og disse medlemmene godkjente ikke dets oppløsning før etter den engelske borgerkrigen og ved slutten av interregnum i 1659. Det lange parlamentet satt fra 1640 og fram til 1648 da det ble utrensket med makt av New Model Army av de som ikke støttet hærens anliggender. I kaoset som fulgte Oliver Cromwells død i 1658 tillot general George Monck parlamentsmedlemmene som var blitt utestengt å ta tilbake sine seter slik at de kunne vedta de nødvendige vedtakene som tillot restaurasjonen (gjeninnføringen av monarkiet) og oppløse det lange parlamentet. Det klargjorde vegen for et nytt parlament kunne velges, kjent som det konvensjonelle parlament (engelsk: Convention Parliament).
1640–1648
Den eneste grunnen til at Karl I av England samlet parlamentet i 1640 var for å be det godkjenne finanslover ettersom biskopkrigen hadde ruinert ham. Edward Hyde har minnet den kuete og stille atmosfæren ved hans ankomst til parlamentet:
Lyngstad (Gaular)
Gården er delt opp i flere bruk, og det blir fortsatt drevet med jordbruk på de fleste. Noen av brukene på Lyngstad er:
Det lange parlamentet
1640–1648
Parlamentet var innledningsvis påvirket av John Pym og hans tilhengere. I august 1641 vedtok det lovgivning som fratok Karl I den makt som han hadde hatt siden hans tiltredelse. Reformene var formet til å nekte muligheten til at Karl I skulle styre eneveldig igjen. Parlamentet friga også de som var fengslet av Stjernekammeret (en kongelig overdomstol). Treårsloven (Triennial Act) av 1641, også kalt for Oppløsningsloven (Dissolution Act), ble vedtatt som krevde at ikke mer enn tre år skulle forløpe mellom hver gang parlamentet kom sammen. Parlamentet var også ansvarlig for anklagene og den påfølgende henrettelsen av kongens rådgivere, erkebiskop William Laud og Thomas Wentworth, jarl av Strafford.
Talina Gantenbein
Talina Gantenbein (født 18. august 1998) er en sveitsisk freestylekjører.
Lyngstad (Gaular)
På bnr.10 ble det drevet landhandel (Grytås) fra 1942 til 1982.
Det lange parlamentet
1640–1648
Kongen trodde at puritanerne (eller dissentere) oppmuntret av fem høyrøstete medlemmer av underhuset, John Pym, John Hampden, Denzil Holles, sir Arthur Haselrig og William Strode, sammen med vicomte Mandeville (den framtidige jarl av Manchester) som satt i overhuset, hadde oppmuntret skottene til å invadere England i den nylig overståtte biskopkrigen og at de hadde til hensikt å vende mobben i London mot ham. Da ryktene nådde hoffet at de også planla å anklage dronningen for påstått involvering i katolske sammensvergelser, besluttet Karl å få dem arrestert for forræderi.
Talina Gantenbein
Under Vinter-OL 2022 i Beijing, ble hun utslått i kvartfinalen.
Det lange parlamentet
1640–1648
Ordstyrer i parlamentet under det lange parlamentet var William Lenthall. På den 4. januar 1642 (gammel kalender) kom kongen til underhuset for å gripe de fem medlemmene og han tok ordstyrerens stol. Etter å ha sett seg forgjeves rundt etter de fem medlemmene, sa han: I see the birds have flown, «jeg ser fuglene har fløyet», og vendte seg deretter til Lenthall som sto nedenfor og krevde av ham om hvorvidt noen av disse personene var i huset, hvorvidt han så noen av dem og hvor de var. Lenthall falt ned på knærne og svarte: «Må det behage deres majestet, jeg har verken øyne til å se, heller ikke tunge til å tale i dette sted, men ettersom Huset har behaget å dirigere meg, hvis tjener, jeg er her.»
Etter ikke å ha klart å fange de fem medlemmene og i frykt for den kongelige families liv, dro Karl fra London og til Oxford. De fleste rojalistiske medlemmer av parlamentet møtte ham der hvor de deretter opprettet Oxford-parlamentet. Den lange parlamentet fortsatte å sitte under og etter borgerkrigen uten det rojalistiske medlemmer grunnet loven om oppløsning av parlamentet.
I mars 1642, mens kongen var fraværende fra London, og krigens skyer samlet seg, bestemte parlamentet at dets egen parlamentariske forordninger var lovlige lover, selv uten kongelig godkjennelse. Militia Ordinance ble godkjent den 5. mars av parlamentet som ga seg selv kontroll over den lokale militsen som ble kalt for «Trained Bands», trente militsgrupper. Kontroll over disse militære gruppene i London var helt avgjørende ettersom de kunne beskytte de radikale medlemmene av parlamentet fra væpnet innblanding fra kongens soldater i nærheten av hovedstaden. Som svar på Militia Ordinance, gjenoppvekket Karl Commission of Array, «fullmakt om oppstilling», som et middel for å sammenkalle en ny hær.
Rumpparlamentet 1649–1653
Deler oppsto mellom ulike fraksjoner og kulminerte i hendelsen Prides utrenskning den 7. desember 1648, da oberst Thomas Pride, på ordre av Oliver Cromwells svigersønn Henry Ireton, fysisk sperret rundt halvparten av parlamentsmedlemmene fra å ta deres seter. Mange av de ekskluderte medlemmene var presbyterianere. I kjølvannet av utkastelsen, sørget de gjenværende, de såkalte Rumpparlament sørget for en rettssak og henrettelse av kong Karl I. Det var også ansvarlig for opprettelsen av Det engelske samveldet i 1649.
Oliver Cromwell oppløste Rumpparlamentet med makt i 1653 da det synes som det ville oppløse hans kostbare hær på 50 000 mann. Det ble etterfulgt av Barebones parlament, og deretter det første, andre og tredje protektoratparlamentene.
Tilbakekalling og restaurering 1659-1660
Etter at Richard Cromwell, som hadde etterfulgt sin far Oliver Cromwell som Lord Protector, «herrebeskytter», i 1658, var blitt effektivt avsatt av et offiserskupp i april 1659, samlet offiserene Rumpparlamentet. Det ble samlet den 7. mai 1659, men etter fem måneder med makten fikk det på nytt et sammenstøt med hæren, da ledet av John Lambert, og ble på nytt oppløst ved makt den 13. oktober 1659. Styringen gikk deretter til et ikke valgt «trygghetskomite» hvor også Lambert satt, men da general George Monck, som hadde vært Cromwells stattholder i Skottland, begynte å marsjere sørover, red Lambert ut for å møte ham, men han hadde mistet støtte i London. Marinen erklærte sin støtte til parlamentet og den 26. november 1659 kom Rumpparlamentet tilbake til makten.
Monck, som Lambert unngikk å konfrontere, fortsatte sin marsj sørover. Den 3. februar 1660 kom Monck til London. Etter et innledende show hvor han tilsynelatende viste sin ærbødighet for Rumpparlamentet, fant Monck raskt ut at de var ikke villig til å samarbeide med hans plan for frie valg for et nytt parlament. Den 21. februar 1660 gjeninnsatte han medlemmene som var blitt utestengt av Pride slik at de kunne forberede lovgivningen av et konvensjonelt parlament. Etter å kalt for valg på et parlament til møte den 25. april, oppløste den lange parlamentet seg selv den 16. mars 1660. Dette synet ble bekreftet av en domstolsbeslutning i løpet av forræderirettssaken til Henry Vane den yngre.
Juristkorpset (Marinedepartementet)
Juristkorpset (Judge Advocate General's Corps, U.S. Navy) i det amerikanske Marinedepartementet er et stabskorps bestående av jurister som er offiserer i Marinen eller Marinekorpset. Korpset ledes av Generalkrigsadvokaten i Marinedepartementet, som er viseadmiral i Marinen eller generalløytnant i Marinekorpset.
Juristkorpset ble etablert 8. desember 1967 og består av 730 krigsadvokater. I tillegg kommer 30 juristoffiserer, 630 menige og rundt 275 sivilt ansatte som formelt ikke inngår i offiserskorpset.
Ernest Morial Convention Center
Ernest Morial Convention Center er en bygning i New Orleans, Louisiana, USA. Den ligger 500 meter opp elva fra Canal Street på bredden av Mississippi. Under orkanen Katrina var den det nest viktigste samlingsstedet for overlevende i byen, nest etter Louisiana Superdome.
Senteret er oppkalt etter Ernest Nathan Morial (1929 – 1989), den første svarte borgermester i byen.
Albert Bitter
Albert Bitter (født 15. august 1848 i Melle i Preussen, død 19. desember 1926 i Melle i Tyskland) var en tysk katolsk prelat som virket i den katolske kirke i Sverige fra 1886 til 1922, med biskops rang fra 1893. Ved sin sykdomsbetingede fratreden i høy alder ble han hedret ved elevasjon til titulærerkebiskop.
Bakgrunn
Albert Bitter var sønn av legen Johann Heinrich Bitter og hans hustru. Faren var geheime Sanitätsrat og kretsfysikus, og mottok i 1876 æresborgerskap i Melle for sine fortjenester i helsevesenet.
Bitter gikk på den katolske folkeskolen i Melle og på Gymnasium Carolinum i Osnabrück. Han studerte katolsk teologi i Münster og Würzburg.
Tromsø Trailblazers
Tromsø Trailblazers er et amerikansk fotballag lokalisert i Tromsø. Laget er det første av sitt slag i Nord-Norge og har organisert treninger i amerikansk fotball siden 2011, til tross for at laget ikke ble stiftet før i 2013.
Albert Bitter
Prest
Den 24. september 1874 ordinerte Osnabrücks biskop Johann Heinrich Beckmann han til prest i Osnabrücks domkirke. Bitter ble kort etter sendt for ett år som kapellan til Stockholm og forvaltet i ti år den katolske misjonsstasjon i Göteborg, til 1885. Så kom han tilbake til keiserdømmet Tyskland og ble sogneprest der, ved den katolske hoffmenighet i Ludwigslust (Mecklenburg).
Tromsø Trailblazers
Trailblazers er med i Norges Amerikanske Idretters Forbund og deltok i 2015 for første gang i nasjonalt seriespill, da de spilte i norsk 2. divisjon.
Albert Bitter
Apostolisk vikar og titulærbiskop
Etter åtte måneder i Ludwigslust ble han den 27. juni 1886 utnevnt av pave Leo XIII til apostolisk vikar for Sverige, men uten biskops rang. Den fikk han inidlertid fikk han etter noen år: Den 23. mai 1893 ble han utnevnt av Leo XIII til titulærbiskop av Doliche. Den 24. september 1893 ble han bispeviet av Osnabrücks biskop Johann Bernhard Höting. De medkonsekrerende biskoper var Hermann Jakob Dingelstad av Münster og Johannes von Euch, titulærbiskop av Anastasiopolis som var apostolisk vikar for Danmark.
Ved sitt fine vesen, sin rike personlighet og sin vennlighet fikk Bitter mange venner i Sverige. Han ledet den katolske kirke i 30 år. Antallet katolikker vokste i løpet av denne perioden fra 1 100 til nesten 4 000, og de var spredt over hele landet. Biskopen var derfor meget på reiser, og bygde nye kirker og opprettet nye menigheter.
Tromsø Trailblazers
På årsmøtet i 2018 bryter laget for amerikansk fotball ut av Tromsø Trailblazers, og blir en del av Tromsøstudentenes Idrettslag. Tromsø Trailblazers har med dette kun cheerleading igjen. Det amerikanske fotballaget fortsetter å bruke Trailblazers som kallenavn, og blir fortsatt kalt Tromsø Trailblazers, enda det offisielle navnet er TSI Amerikansk Fotball.
Ganglieceller
Ganglieceller (også kalt gangliocytter) er en type nevroner som finnes i øyets netthinne. Gangliecellene mottar visuell informasjon fra fotoreseptorer via ulike mellomliggende celler, så som bipolare celler, amakrinceller og horisontale celler. Aksonene i netthinnens ganglieceller er myelinerte. De myelinerte delene finnes på utsiden av selve øyet. Disse aksonene utgjør synsnerven og står hovedsakelig i forbindelse med corpus geniculatum laterale (CGL) i hjernen.
Albert Bitter
Apostolisk vikar og titulærbiskop
I hans tid ble den katolske domkirke på Söder i Stockholm bygget, og dedikert til den svenske konge og nasjonalhelgen Erik. Han klarte å bringe Elisabethsøstrene til landet og forstod å interessere såvel enkeltstående prester som ordenssamfunn i utlandet for den katolske misjon i Norden.
Ganglieceller
1-2% av gangliecellene i netthinnen inneholder det lysfølsomme pigmentet melanopsin. Disse cellene har ikke med synet å gjøre men sender informasjon om (dags)lys til SCN, kroppens hovedklokke, og kan fungere selv hos blinde. Informasjonen styrer og justerer
Albert Bitter
Apostolisk vikar og titulærbiskop
I Sverige tilkom ved hans initiativ tolv katolske foreninger med forskjellige oppgaver (Familieforeningen Concordia Catholica 1895, mariakongregasjonen Auxilium Christianorum med flere).
Den 25. mars 1903 ble svenske Maria Elisabeth Hesselblad (1870–1957), fermet (konfirmert) av ham i Roma. Hun stiftet en moderne gren av birgittinerordenen og ble helligkåret etter sin død.
Under første verdenskrig, da mange barn i Tyskland led av sult, sørget han for at flere tusen fikk komme til Sverige for å komme seg. Dessuten var han med på å organisere utveksling av tyske og østerrikske krigsfanger.
Titulærerkebiskop
Med tiden var hans giktlidelser blitt såpass ille at han måtte legge ned sitt bispeembede. Pave Pius XI hedret hans virke for den katolske kirke ved det at han den 9. oktober 1922, før sin inntreden i pensjonistenes rekker ble elevert til titulærerkebiskop av Sultania (et historisk bispesete i Persia), hvorpå han i 1923 forlot Sverige og ble etterfulgt som apostolisk vikar av Johannes Evangelista Erik Müller.
Han virket deretter i sine hjemlige trakter i provinsen Westfalen i Preussen, der han forsøkte å lindre etterkrigsnøden, og virket for forbedrede svensk-tyske relasjoner. Han bodde i foreldrehjemmet i Grönenberger Strasse i Melle. Høsten 1924 feiret han sitt femti års prestejubileum med to feiringer: den første - på selve dagen - fant sted den 19. september i Stockholm den andre 9. oktober i St. Mattheus-kirken i Melle - ved denne høytidelighet var det Osbabrücks biskop Wilhelm Berning som presederte ved festmessen.
Han døde i hjembyen den 19. desember 1926. Han ble gravlagt i Melle.
I Melles Grönegaumuseum er hans bispering og en rekke medaljer og utmerkelser han mottok, blant dem storkorset pro Ecclesia et Pontifice og Malteserordenens storkors.
Episkopalgenealogi
Hans episkopalgenealogi er:
Bergshøgda
Bergshøgda er ei grend i Furnes langs E6 i Ringsaker kommune i Innlandet. Den ligger 6 kilometer sør for kommunesenteret og byen Brumunddal.
Veinett
Europaveg 6 ble bygget utenom Brumunddal sentrum fra Økelsrud til toppen av Bergshøgda med ferdigstillelse i 1982 som motortrafikkvei, og fjernet da gjennomgangstrafikken fra det trafikkerte sentrum av Brumunddal. I 1962 ble det lagt fram planer om firefelts motorvei E6 fram til Lillehammer innen 1980, men den tidsplanen holdt ikke den gangen. Men i juni 2020 ble det ferdigstilt ny E6 med firefelts motorvei fra Kolomoen og fram til Moelv.
Henry Brooke
Henry Brooke (født 1703, død 10. oktober 1783) var en irsk-engelsk forfatter av poesi, romaner og drama. Han var født i Irland som sønn av en prest, studerte jus ved Trinity College i Dublin, men omfavnet isteden en forfatterkarriere.
Trizogeniates ohausi
Trizogeniates ohausi er en bille som hører til underfamilien praktskarabider (Rutelinae) i den store familien skarabider (Scarabaeidae).
Utbredelse
Billen finnes i den neotropiske faunaregionen, nærmere bestemt i Ecuador og Peru.
Henry Brooke
Han begynte som poet, og hans nå helt glemte diktsamling Universal Beauty ble utgitt i 1735. Alexander Pope mente dog at dens stemninger og poesi var nydelige. Brooke vendte seg deretter til teateret ved å omskrive eksisterende skuespill som eksempelvis The Earl of Essex. Hans politisk syn var i henhold til Tory-partiets synspunkter, og Brooke ble etterhvert en av de mest betydningsfulle dramatikere i augustansk skuespill, skjønt ikke på grunn av hans suksess. Hans teaterstykke Gustavus Vasa (1739) skilte seg ut å være det første skuespill som ble bannlyst av Licensing Act av 1737, en lov om sensur for engelsk teater som betydde at Lord Chamberlain hadde fullmakt til godkjenne eller forby ethvert skuespill før det ble satt opp på scenen. Gustavus Vasa hadde handling fra Sveriges frigjøring fra Danmark i 1521, frigjøringen ledet av den historiske Gustav Vasa som selv ble svensk konge. Robert Walpole, medlem av den engelske regjering, mente at skurken i stykket minnet om ham selv. Det ble også gitt et spøkefullt «angrep» på stykket av Samuel Johnson, for øvrig dennes første offentlige skriv. Hans A Complete Vindication of the Licensers of the English Stage simulerte en tilsynelatende støtte for Walpole mens skrivet egentlig gjendrev sensurens argumenter til reductio ad absurdum.
Brooke levde det meste av livet i Irland, men han tilbrakte tid i London når hans stykker ble satt opp. I politikken var han radikal i å argumentere åpent for liberalisere lovene som forfulgte katolikkene i Storbritannia. Hans datter Charlotte Brooke var selv en betydningsfull forfatter i presentasjonen av irsk historie og utga Reliques of Irish Poetry (1789), og arbeidet for å øke profilen på og anerkjennelsen av irskspråklig poesi.
Senere ble Brookes stykke The Earl of Essex gjenoppsatt, og igjen tilbød Samuel Johnson sin offentlige støtte for Broole, men da han hørte at jarlen sa mot slutten av Akt II, «Han som hersker over frie menn må selv være fri», svarte Johnson «Han som driver feite okser må selv være feit!». Selv om Johnsons innvending var mot misbruket eller overbruket av begrepet «frihet» og var på denne tiden samtidig innblandet i besværlig debatt over Den amerikanske uavhengighetskrigen (hvor han sa «Hvorfor hører vi de mest høylytte rop for frihet fra de som fører negrer (= slaver)?» ). Brooke ble krenket av Johnsons parodi og endret linjen da skuespillet ble trykket i hans samlede verker, Collected Works.
Brooke hadde et besværlig liv og var svært fattig. Sensuren tok fra ham hans viktigste inntektsgrunnlag da han ble den første som ble bannlyst av den. Uansett hvilken beryktet berømmelse dette ga ham gjorde det også umulig for ham å sette opp nye skuespill. Hans største kommersielle suksesser kom fra The Earl of Essex, og hans to romaner, The Fool of Quality (1760–1772) og Juliet Grenville (1774) som begge er vakre og stemningsfulle romaner. Presten John Wesley, kjent for å være grunnleggeren av metodistkirken var så begeistret for den førstnevnte, ettersom forfatteren erklærte sin tro på universal frelse, at han forsøkte å få en kopi av boken delt ut til alle de nye metodistkirkene.
Henry Brooke ble far til 22 barn, men av disse var det kun hans datter Charlotte som overlevde barndommen. Etter hans død var hun den som overvåket prosessen med utgivelsen hans Collected Works.
Stårheim kirke
Dagens kirke er den fjerde kirken som står på stedet. Den første kirken på Stårheim var et huskapell for høvdingen som bodde der. Denne regner man med ble bygget på 1100-tallet en gang, men man hører ikke om den før i 1338, da det blir fortalt at illgjerningsmenn hadde satt fyr på kirken. Kirken ble bygd opp igjen som en stavkirke som stod til rundt 1600 da det ble reist en tømmerkirke på Stårheim. Fra en synfaringsrapport fra 1686 vet vi at denne kirken var 19 meter lang og 9,5 meter bred. Denne kirken ble sterkt skadet i en brann i 1859, og det ble besluttet å bygge en ny kirke, til sterke protester fra soknestyret. Dagens kirke ble vigslet 4. desember 1864. Den står på samme grunnmur som den forrige kirken.
På kirkegården utenfor kirken står en minnestein for salmedikteren Matias Orheim som kom fra Stårheim og ligger gravlagt på kirkegården.
14. serierunde i Tippeligaen 2011
14. serierunde i Tippeligaen 2011 spilles det en kamp på lørdag 25. juni, seks kamper på søndag 26. juni og en kamp på mandag 27. juni. Runden begynner klokka 18:00 med kampen mellom Aalesund og Lillestrøm på Color Line Stadion, og ble avsluttet med mandagskampen mellom Sarpsborg 08 og Brann på Sarpsborg Stadion, 27. juni klokken 19:00. Hovedkampen denne runden var kampen mellom Viking og Rosenborg, 26. juni klokka 20:00 på Viking Stadion.
Mons Espelid
Mons Espelid (født 22. april 1926 i Askøy, Hordaland, død 16. mars 2009) var en norsk tannlege og politiker (V) fra Askøy. Han ble innvalgt på Stortinget fra Hordaland i 1981. Han var nestleder i Venstre i 1982–1984. Espelid var ordfører i Askøy i periodene 1975–1977 og 1979–1981, og varaordfører i 1978–1979.
Mons Espelid var bror til Ingrid Espelid Hovig. Broren Halldor Espelid ble henrettet etter flukten fra Stalag Luft III i 1944. Sønnen Bård Espelid var varaordfører i Askøy.
Meierigården (Porsgrunn)
Meierigården i Porsgrunn er en verneverdig bygård i Porsgrunn sentrum i enden av Kirkebakken, sør for krysset mellom Storgata og Serine Jeremiassens gate. Gården ble tegnet av arkitekten Halldor Børve, og bygget ble oppført mellom 1899 og 1901. På 1980-tallet sto arkitektfirmaet Børve Borchsenius for rehabiliteringsarbeid på bygget. Høsten 2021 ble fasaden renovert.
Klokken 21:55 torsdag 16. mars begynte bygården å brenne, og klokken 05:30 neste morgen meldte brannvesenet at det var kontroll på brannen og ikke lenger spredningsfare. Store deler av bygget ble totalskadet i brannen.
Skaperverk og bærekraft
Skaperverk og bærekraft: Et felles kirkelig tiår for endring i kirke og samfunn (på engelsk omtalt som Christian Network for Environment and Justice), også kalt Grønn kirke, er et økumenisk samarbeidsprosjekt mellom Norges Kristne Råd, Kirkens Nødhjelp og Den norske kirke. I samarbeidet skal norske kirker arbeide for bærekraftige samfunn lokalt, nasjonalt og globalt, en internasjonal klimaavtale og et bevisst forhold til miljø, forbruk og rettferd. Skaperverk og bærekraft ble etablert i 2009 etter modell av Den danske kirkes prosjekt Grøn kirke.
Nettsida www.gronnkirke.no er en del av prosjektet. Det er felleskirkelig ressurssted for kirker, menigheter, organisasjoner og enkeltpersoner i Norge som arbeider med miljø- og klimaspørsmål. Nettstedet gir blant annet konkrete tips for en «grønn menighet» og presenterer studieopplegget «klimakirken», delvis bygd på råd fra Grønn Hverdag, et norsk nettverk for miljøvennlig forbruk.
Konjic vannkraftverk
Konjic vannkraftverk er en demning med vannkraftverk under utbygging i Bosnia-Hercegovina. Det ligger i elva Neretva, landes største vassdrag. Demningens bruksområde er vannforsyning.Installert vannkrafteffekt skal bki 114 MW.
Kransekake
Kransekake eller tårnkake er en kake laget av mandler, melis og eggehvite, og er først og fremst en norsk og dansk tradisjon. Den serveres ofte ved høytider og høytidelige anledninger som jul, barnedåp, konfirmasjoner og brylluper, og gjerne også på bursdager.
U19-VM i fotball for kvinner 2004
U19-VM i fotball for kvinner 2004 ble arrangert i Thailand i 2004.
Kransekake
Kransekake er en av kakene som av nordmenn flest blir regnet som en del av de syv slag til jul.
En tradisjon i bryllup er at bruden og brudgommen setter fingrene på hver sin side av den øverste ringen og løfter; hvor mange ringer som blir med den øverste er en spådom om hvor mange barn de skal få.
Tilberedning
Kransekaka lages ved å steke ringer i ulike størrelser i spesielle kransekakeformer. Ringene stables i pyramideform og festes sammen og pyntes med melis, smellbonboner og eventuelt små norske flagg. På toppen kan det for eksempel settes en figur som passer for anledningen.
Kransekakestenger
Kransekakestenger er en variant av kransekake, som ofte tillages som småkaker, for eksempel til julebaksten. Samme deigen benyttes, men i stedet for å trille ut ringer og steke i kransekakeformer, blir deigen formet i fingertykke porsjonsbiter som er 5–8 cm lange. De stekte kransekakestengene pyntes gjerne med striper av melisglasur slik som den vanlige kransekaken. Enkelte har andre vaner, som for eksempel å dyppe en del av kaken i smeltet sjokolade.
Overflødighetshorn
Overflødighetshornet er en berømt dansk og norsk festkake. Den lages av den samme massen som kransekaken og med samme ringene. Forskjellen er sammen-monteringen hvor et overflødighetshorn monteres liggende slik at man kan legge sjokolade og godteri inne i det.
Bombay Presidency
Bombay Presidency var en provins i Britisk India. Den begynte på 1600-tallet som handelsstasjoner for det britiske Ostindiske kompani, men vokste til å omfatte store deler av det vestre og det sentrale India, så vel som deler av det senere Pakistan og deler av Den arabiske halvøy.
Kransekake
Overflødighetshorn
Historisk er Overflødighetshornet sett på et symbol på fruktbarhet og overflod. Det blir sagt at tradisjonen stammer fra Kreta og går tilbake flere tusen år.
Verdens høyeste kransekake
I juni 2006 lagde Arne Rafdal og hans bakerkollegaer verdens største kransekake. Kaken målte 13,17 meter fra bunn til topp. Oppdraget ble gitt av matvarekjeden Coop i forbindelse med deres 100-årsjubileum.
Bombay Presidency
På sitt største favnet Bombay Presidency områder son senere er dekket av Gujarat, de vestlige to tredjedeler av Maharashtra med regionene Konkan, Desh og Khandesh, og nordvestre Karnataka (moderne indiske delstater). Det omfattet også Pakistans Sindh-provins og det britiske Aden-territoriet i Jemen. Det bestod av distrikter som hørte direkte under den britiske krone.
Tidlig historie
Englands første stasjon i Bombay Presidency oppstod i 1618, da Ostindiakompaniet etablerte et faktori i Surat. Britene ble beskyttet av et charter fra mughalkeiseren Jahangir. Bombay var da under portugisisk kontroll. I 1661 ble Bombay gitt til den engelske regjering som del av Katarina av Braganzas medgift da hun ble gift med Karl II av England. I 1668 ble Bombay gitt til Ostindiakompaniet mot en årlig betaling på 10 pund. I 1687 ble Bombay hovedstad for alle kompaniets territorier i India. Men i 1753 var det fra Calcutta at Bombays regjering ble ført.
Ekspansjon
På 1799-tallet vokste Marathariket raskt og erobret Konkan og meget av østlige Gujarat fra Mughalriket. I vestre Gujarat, med Kathiawar og Kutch, tillot det svekkede Mughalriket en rekke lokale fyrster å bli uavhengige. Den første konflikt mellom britene og marathaene var den første anglo-maratha-krig som begynte i 1774 og førte til Salbai-traktaten i 1782. Den innebar at øya Salsette, tett ved Bombay-øya, ble gitt til britene. Britene overtok Surat i 1800. Det britiske området ble større ved den andre anglo-maratha-krig som varte til 1803.
I 1803 omfattet Bombay Presidency bare Salsette, øyene i havnen (siden 1774), Surat og Bankot (siden 1756). Men i 1803 og 1827 vokste Bombay Presidency ytterligere. Gujarat-distriktene ble overtatt av Bombay-regjeringen i 1805 og ble gjort større i 1818. Kathiawar og Mahikantha var organisert i fyrstestater under britisk kontroll mellom 1807 og 1820.
Etter 1857-opprøret opphørte det britiske Ostindiske kompanis styre, og India kom under den britiske regjerings direkte kontroll. I 1932 ble Aden avdelt fra Bombay og ble en separat provins, og Sindh ble en separat provins 1. april 1936.
Befolkning
Bombay Presidency hadde en stor og mangfoldig befolkning. Folketellingen i 1901 kom til totalt 25.468.209 mennesker. Religiøst var befolkningen til 19.916.438 personer hinduistisk, 4.567.295 muslimsk, 535.950 jainsk, 78.552 zoroastrisk og om lag 200.000 kristne.
I Sindh hadde islam vært hovedreligionen siden de arabiske erobringer på 700-tallet. I Gujarat var de fleste hinduer, skjønt muslimske kongedømmer hadde innflytelse i mange deler av området. Deccan var marathienes hjemområde, og de var 30% av hele befolkningen. Konkan hadde forskjellige kristne kaster, grunnet det portugisiske nærvær.
Hovedspråkene var sindhi i Sindh, kutchi i Kutch, gujarati og hindustani i Gujarat, marathi i Thana og i Central Division, gujarati og marathi i Khandesh, og marathi og kannada i Southern Division. Så var det bhil (120.000) og sigøynerdialekter (30.000).
Stockholms medeltidsmuseum
Stockholms medeltidsmuseum er et historisk museum på Helgeandsholmen i Stockholm. Formålet med museet er å vise historien og samfunnslivet i Stockholm i middelalderen.
Museet åpnet i 1986 og finnes under Riksplan og Norrbron. I museet finnes det noen faste fornminner slik som bymuren (stadsmur) fra begynnelsen av 1500-tallet. Fornminnene ble gravd frem av arkeologer mellom 1978 og 1980 i forbindelse med ombyggingen av Riksdagshuset. Totalt har museet 1750 m² utstillingsområde og 850 utstilte gjenstander fra hele Stockholm.
Et av de mest kjente gjenstandene er det 20 meter lange Riddarholmskeppet, et fartøy som ble bygget i senmiddelalderen og ble funnet i 1930 i forbindelse med muddring i Riddarholmskanalen. Funnet var årsaken til at museet ble grunnlagt og var museets første registrerte gjenstander.
Mellom 2007 og 2010 holdt museet stengt på grunn av restaureringen av Norrbro, I mellomtiden ble museet renovert og modernisert.
Pia Sundstedt
Pia Ann-Katrine Sundstedt (født 2. mai 1975 i Karleby) er en finsk profesjonell terrengsyklist, landeveissyklist og langrennsløper. Hun har vunnet Birkebeinerrittet seks ganger.
Mikkel Rev
Mikkel Rev er en norsk barnesang av ukjent opphav.
Tekst
Det finnes ingen definitiv versjon av Mikkel Rev, men i dag er det vanlig å ha med disse tre versene: Mikkel Rev Satt og skrev På ei lita tavle Tavla sprakk Mikkel skvatt Oppi pappas flosshatt
Mikkel Rev Skrev et brev Sendte det til månen Månen sa: Hipp hurra Sendte det til Afrika
Melodi
Melodien har også ukjent opphav, men er den samme som brukes i barnesangene Melke ku og Fastelavn er mit navn.
Historikk
Navnet Mikkel Rev har blitt brukt om rever i folkediktning i lang tid, og man finner det blant annet i den danske oversettelsen av Rævebogen (1555) og i flere av Asbjørnsen & Moe sine eventyr. Forfatteren bak barnesangen er ukjent, men en versjon av første vers finner man som ei regle i Barnerim og barneregler (1936) av Rikka Deinboll: "Mikkel rev satt og skrev, på ei lita tavle. Tavla sprakk, Mikkel skvatt oppi en liten flosshatt." Barneregla er likevel en god del eldre, da den alt var godt kjent da boka kom ut. Dagens versjonen med "pappas flosshat" kjenner man fra senest 1941, og med noter finnes den i Syng med oss (1945).
Sangens andre vers dukker opp i ulike versjoner mot slutten av 1960-tallet. I Ole Dole Doff (1968) finner vi den som "Mikkel Rev skrev et brev, sendte det til månen. Månen sa: Hipp hurra, sukkervann og kaffe." , mens i Enklang (1969) avsluttes verset med "Månen sa: Ha ha ha. Sendte det til Afrika." Mens det første verset alltid dukker opp som en selvfølge, er det flere som skriver at andreverset har oppstått blant barna selv. I Åse Enerstvedts forskningsprosjekt fra 1971 om lek blant barn i Oslo, viser hun til MIkkel Rev som et eksempel på en barnesang hvor barna har "selv føyet et vers til, og tar det alltid med når man ber dem synge." I 1980 er verset fremdeles en overraskelse for enkelte, som man kan lese i denne beretningen fra Altaposten:"Det er ett vers til, sier han ivrig. Bestemor viser ham at det er bare ett i boka, ordene står under notelinjene. Vi synger to vers i barnehagen. - Han legger i vei om MIkkel rev som sendte et brev til månen. Kanskje det var til julenissen han ville skrive. Og månen sendte det til Afrika. Det var dumt, for der er det jo så varmt - og sikkert ingen nisse med topplue. Bestemor tror at det andre verset er bare et tøysevers noen har laget for moro skyld."Det tredje verset dukker opp i Barnas egen sangbok (1979), som "Afrika, Afrika, ville ikke ha det. Afrika, Afrika, sendte det tilbake."
Andre versjoner
Da det er en folkevise finnes sangen i mange ulike varianter, men den har også blitt oversatt til tysk av en Dr. K. F. Schobert under tittelen "Michel, der Fuchs". Den norske komponisten Nils Henrik Asheim bygger på Mikkel Rev i Mikkel Rev. Suite i 5 variasjoner over en kjent melodi.
Fylkesvei 2044
Fylkesvei 2044 går mellom Nøkleberget og Knauserud i Grue.
Frem til 2019 hadde veien betegnelsen fylkesvei 407 (Hedmark).
DS «Katie»
DS «Katie» var et lasteskip bygget ved Fevigs Jernskibsbyggeri som byggenummer 34. Hun ble levert til D/S A/S Helen & Katie ved Holdt & Isachsen, Stavanger i januar 1902.
Rakel Solstad
Rakel Solstad (født 9. januar 1945) er en norsk forfatter fra Kiberg i Finnmark. Hun debuterte i 2013 med novellesamlingen Kva veit vi om barna?. Solstad har jobbet som lærer og vært pedagogisk- og psykologisk rådgiver i mange år, hun bor i Trondheim.
Falsotemnaspis
Falsotemnaspis er en slekt av biller som hører til gruppen trebladbiller (Megalopodidae).
Levevis
Trebladbillene er planteetere.
Utbredelse
Artene er kjent fra den demokratiske republikken Kongo og Nigeria.
Debora Pixner
Debora Pixner (født 24. september 1992) er en italienske freestylekjører.
Hun representerte Italia under Vinter-OL 2018 i Pyeongchang, hvor hun utslått i kvartfinalen i skicross.
Akson
Et akson eller axon er en tynn utløper som utgjør den efferente delen («utgangen») av et nevron, eller en (hjernecelle).
Bartholdsen
Bartholdsen er et lite utbredt norsk etternavn. Ifølge Statistisk sentralbyrå var det i Juni 2020 81 nordmenn med Bartholdsen som etternavn, en nedgang med 3 siden 2013.
Akson
Aksonet ender i en bulbus /synapse, som inneholder sekresjonsgranula med nevrotransmittersubstanser. Disse substansene frigis når elektriske signaler når dem langs aksonet.
Mange aksoner er omgitt av fett, såkalte myelinskjeder, som isolerer de elektriske signalene og øker transmisjonshastigheten. Mengden av myelin kan analyseres: Nyere forskning tyder på at et såkalt "BMB"-molekyl sammen med positronemisjonstomografi kan brukes til å visualisere mengden av myelin i en levende hjerne. Aksoner leder nerveimpulser til det neste nevronet. Aksoner er ofte svært korte, men i noen nevroner kan de være opp til én meter lange.
Frankrikes herrelandslag i fotball i 2017
Frankrikes herrelandslag i fotball ble i 2017 ledet av Didier Deschamps.
Bartholdsen
Den største Bartholdsen-slekten kommer fra Kviby i Alta kommune. Her fikk Barthold Johansen (1841–1928) fem barn, som alle fikk farens fornavn som etternavn, i tråd med datidens lovgiving. Hans to sønner, Johan Bartholdsen (1874–1954) og Thomas Bartholsen (merk skrivemåten) (1876–1962) førte navnet videre. Bartholdsen har fortsatt stor utbredelse i Alta og Hammerfest, selv om man også finner Bartholdsen i Oslo, Bergen, Møre og Romsdal, Fredrikstad, California, Hedmark, Østfold, Vestfold, Troms, Sverige og Tyskland.
Don’t Rain on My Parade
«Don't Rain On My Parade» er en popsang fra scenemusikalen Funny Girl fra 1964. Den ble også sunget i filmversjonen fra 1968. Sangen ble skrevet og komponert av Bob Merrill og Jule Styne. Både i filmen og sceneversjonen ble låten sunget av artisten Barbra Streisand. I 2004 lå sangen på 46.-plass på det amerikanske filminstituttets liste over tidenes beste filmlåter.
Streisand har sunget sangen live flere ganger, blant annet på comebackturneen Barbra Streisand in Concert (1994), Timeless (1999–2000) og Streisand (2006–2007). Instrumentversjonen av sangen kan bli hørt i overturen til scenemusikalen, filmen og turneen Streisand.
Komedieserien Glee har også tolket sangen opptil flere ganger.
Eventyret om Askepott
Eventyret om Askepott (originaltittel: Cinderella) er en amerikansk romantisk eventyrfilm fra 2015. Filmen er regissert av Kenneth Branagh, og har Lily James og Cate Blanchett i hovedrollene som Askepott og den onde stemoren, med Richard Madden, Helena Bonham Carter og Stellan Skarsgård i andre sentrale roller.
Om filmen
Eventyret om Askepott hadde premiere i Norge 13. mars 2015. Filmen er ikke en direkte gjeninnspilling av Disney-klassikeren fra 1950, men låner mange elementer fra filmen.
Handling
Etter at godhjertede Ella (spilt av Lily James) blir foreldreløs, må hun bo med stemoren (spilt av Cate Blanchett) og hennes to døtre, som gjør så godt de kan for å gjøre livet hennes så vemodig som mulig. Men Ella får igjen håpet når hun møter en kjekk fremmed (spilt av Richard Madden) i skogen, som viser seg å være den eneste sønnen av landets døende konge, og de to forelsker seg. Men dette er ikke i planene til hverken storhertugen (spilt av Stellan Skarsgård) eller stemoren. Kan Ella til slutt leve lykkelig alle sine dager?